અશ્વિનના એ શાનદાર બોલ બાદ રવીન્દ્ર જાડેજાએ અશ્વિનને કહ્યું કે એ બોલે મેચનું પાસું પલટી નાખ્યું. અશ્વિનના એ બોલની બધાએ પ્રશંસા કરી. ન્યૂઝીલેન્ડની પહેલી ઇનિંગ્સમાં પાંચ બેટ્સમેનને આઉટ કરનારા જાડેજાએ કહ્યું, ”મેં અને અશ્વિને આવો બોલ ફેંકવાનો પ્લાન બનાવ્યો હતો અને અશ્વિને એ કરી દેખાડ્યું.” જ્યારે ન્યૂઝીલેન્ડના વિકેટકીપર બેટ્સમેન જોન વેટલિંગે કહ્યું, ”અશ્વિનના એ બોલને હું મેચનો સૌથી સારો બોલ માનું છું.”